શિક્ષણવિભાગ જ એવો છે કે તેમના કાર્ય માટે પરિપત્રો કરવામાં આવે છે. પીટીસી, બીએડ સહિતની ડીગ્રીઓ મેળવી હોવા છતાં રિજલ્ટ નથી આપી શક્યા. જેની પાછળનું કારણ એક જ છે કે, એજન્ડા પ્રમાણે આપણે કામ કરતા નથી. અને એટલે પ્રશ્નનો ઉકેલ પણ આવતો નથી. શિક્ષણથી બાળક શાળામાં ટકે તે કામ શિક્ષકે કરવાનું છે. આપણે શિક્ષકનું કામ કરીને સરકાર ઉપર કોઇ ઉપકાર કરતા નથી. સમાજમાં સરકારી શાળાની ઇજ્જત આપડે પ્રસ્થાપિત કરી શકતા નથી. ત્યારે હવે આપણી આવી માનસિકતામાંથી બહાર આવવું પડશે. અને એટલા માટે જ જિલ્લા લેવલે આવી મિટીંગ કરવાનો મુળભૂત હેતુ છે.